IEEE CPE Powereng skudt i gang med fokus på en CO2-neutral fremtid - Electronic Supply DK
24. april 2019 12:33 | Af redaktionen | Tip redaktionen om en historie
Leder af Center for Industriel Elektronik og Electrical Engineering, Thomas Ebel, bød tirsdag velkommen til IEEE CPE Powereng-konferencen på SDU Sønderborg.
Repræsentanter for verdens største ingeniørsammenslutning er i disse dage samlet ved en IEEE CPE Powereng-konference på SDU Sønderborg. Her skal forskere og erhvervsfolk opdatere hinanden og diskutere de seneste videnskabelige landvindinger inden for effektelektronik; et forskningsfelt, som har stor betydning for den grønne transformation, verden står over for i disse år.
- Skoleelever verden over demonstrerer i disse dage. Med Greta Thunberg i spidsen og ’Friday for Future’ kæmper de unge for en CO2-neutral fremtid. Vi kan virkelig gøre en forskel for dem. Vores arbejde er vigtigt i den sammenhæng.
Og meget tyder på, at Thomas Ebel har ret. I de seneste år er der for alvor blevet sat fart under skiftet fra fossile brændstoffer til vedvarende energi i de fleste lande. Men en CO2-neutral fremtid kræver, at produktionen, distributionen og brugen af vedvarende energi bliver endnu mere effektiv.
I videoen nedenfor fortæller Thomas Ebel om årets konference.